ai4bharat/Pralekha huggingface dataset:
युवा कार्यक्रम एवं खेल मंत्रालय
राष्ट्रीय युवा संसद समारोह के राष्ट्रीय स्तर के फाइनलों का समापन
राष्ट्रीय युवा संसद के विजेताओं की घोषणाओं के साथ ही राष्ट्रीय स्तर के फाइनलों का आज नई दिल्ली में समापन हो गया। प्रधानमंत्री श्री नरेन्द्र मोदी राष्ट्रीय युवा संसद समारोह-2019 के विजेताओं को 27 फरवरी, 2019 को विज्ञान भवन में पुरस्कार प्रदान करेंगे। राष्ट्रीय स्तर की प्रतिस्पर्धा के विजेता हैं- महाराष्ट्र की श्वेता उमरा, कर्नाटक से अंजनाक्षी एम.एस और बिहार की ममता कुमारी। चार प्रतियोगियों ने प्रशस्ति पुरस्कार जीता। प्रतिस्पर्धा की ज्यूरी में श्री प्रफुल्ल केतकर, सुश्री स्मिता प्रकाश, सुश्री रूपा गांगुली, डॉ. ए.के.दुबे और श्री प्रवेश वर्मा शामिल थे। सभी प्रतिभागियों को केन्द्रीय युवा मामले एवं खेल तथा सूचना एवं प्रसारण राज्य मंत्री  कर्नल राज्यवर्धन राठौड़ ने प्रमाण-पत्र प्रदान किये।
इस अवसर पर कर्नल राठौड़ ने प्रतिभागियों के प्रयासों की प्रशंसा की। प्रतिस्पर्धा के स्तर की सराहना करते हुए उन्होंने कहा कि विजेताओं के नाम घोषित करने में ज्यूरी को काफी कठिनाई हुई। उन्होंने नहीं जीतने वाले सभी प्रतिभागियों का आह्वान किया कि वे उम्मीद न खोएं, बल्कि कठोर परिश्रम करें। कर्नल राठौड़ ने कहा कि प्रतिकूल परिणामों के लिए स्थिति को दोषी नहीं ठहराया जाना चाहिए। उन्होंने युवाओं का आह्वान किया कि वे अपनी और देश के भविष्य की जिम्मेदारी लें।
राष्ट्रीय युवा संसद महोत्सव 2019 का आयोजन युवा मामले एवं खेल मंत्रालय के तत्वावधान में नेशनल सर्विस स्कीम  और नेहरू युवा केन्द्र संगठन  द्वारा संयुक्त रूप से किया गया था, जिसका विषय था - ‘नये भारत की आवाज बनो’ और ‘समाधान ढूंढ़ो और नीति में योगदान करो’। 18-25 वर्ष के आयु वर्ग के युवाओं को जिला, राज्य एवं राष्ट्रीय स्तर की युवा संसदों में भाग लेने के लिए आमंत्रित किया गया। राष्ट्रीय युवा संसद महोत्सव 2019 का आयोजन जिला एवं राज्य स्तरों पर किया गया। जिला युवा संसद  के लिए प्रतिभागियों का चयन 24-28 जनवरी के दौरान देश भर में 471 निर्दिष्ट जिलों के प्रमुख संस्थानों में दो स्क्रीनिंग प्रक्रियाओं यानी डिजिटल एवं वाक-इन स्क्रीनिंग के जरिए किया गया। प्रत्येक जिला युवा संसद में ज्यूरी द्वारा चयनित सर्वोत्तम तीन वक्ताओं ने राज्य युवा संसद  में भाग लिया। वहीं, प्रत्येक एसवाईपी में चयनित दो सर्वोत्तम वक्ताओं ने राष्ट्रीय युवा संसद  में वक्ताओं के रूप में भाग लिया। एनवाईपी के लिए 56 अंतिम प्रतिभागियों का चयन करने के उद्देश्य से देश भर में 5-7 फरवरी के दौरान कुल मिलाकर 28 राज्य युवा संसदों का आयोजन किया गया। राष्ट्रीय युवा संसद के तीन सर्वश्रेष्ठ वक्ताओं को प्रधानमंत्री श्री नरेन्द्र मोदी क्रमश: 2 लाख रुपये, 1.50 लाख रुपये और एक लाख रुपये के साथ एक प्रमाण-पत्र प्रदान करेंगे। युवा संसदों के जरिए सभी स्तरों पर 50,000 से भी अधिक युवाओं ने भाग लिया।
उपभोक्ता कार्य, खाद्य एवं सार्वजनिक वितरण मंत्रालय
सरकार ने डिस्टिलरी/ चीनी मिलों से हैंड सैनिटाइजर्स का अधिकतम उत्पादन करने को कहा
100 डिस्टिलरीऔर 500 से ज्यादा विनिर्माताओं को हैंड सैनिटाइजर्स का उत्पादन करने की अनुमति
नोवेल कोरोना वायरस से निपटने के लिए लॉकडाउन के दौरान आवश्यक वस्तुओं की आपूर्ति सुनिश्चित करने के लिए केंद्र और राज्य सरकारें हर संभव कदम उठा रही हैं। कोरोना वायरस को फैलने से रोकने के लिएआम जनता,स्वास्थ्यकर्मियों, अस्पतालों आदि के द्वारा हैंड सैनिटाइजर्स का उपयोग किया जा रहा है।सैनिटाइज़र्स की मांग दिन-प्रतिदिन बढ़ती जा रही है तथा मांग और आपूर्ति में संतुलन बनाए रखने के लिएआबकारी आयुक्तों, गन्ना आयुक्तों,ड्रग कंट्रोलर्स के साथ-साथ विभिन्न राज्यों के जिला कलेक्टरों सहित राज्य सरकार के अधिकारियों को हैंड सैनिटाइज़र्स के निर्माताओं को इथेनॉल / ईएनए की आपूर्ति में सभी अड़चनों को दूर करने तथा हैंड सैनिटाइज़र्स बनाने के इच्छुक डिस्टिलरी  सहित आवेदकों को अनुमति/लाइसेंस देने की सलाह दी गई है। हैंड सैनिटाइज़र्स का थोक में उत्पादन करने में समर्थ डिस्टिलरी/चीनी मिलों को भी हैंड सैनिटाइज़र्स बनाने के लिए प्रेरित किया गया है। अधिकतमउत्पादन करने के लिए इन विनिर्माताओं को तीन पारियों में काम करने के लिए भी कहा गया है।
लगभग 45 डिस्टिलरी और 564 अन्य विनिर्माताओं को हैंड सैनिटाइज़र्स बनाने की अनुमति दी गई है; 55 से अधिक डिस्टिलरी को एक या दो दिनों में अनुमति दिए जाने की संभावना है; तथामौजूदा परिदृश्य में कई अन्य को हैंडसैनिटाइज़र्स का उत्पादन के लिए प्रेरित किया जा रहा है। उनमें से अधिकांश ने उत्पादन शुरू कर दिया है और अन्य द्वारा एक सप्ताह के भीतर उत्पादन शुरू करने की संभावना हैं; इस प्रकार उपभोक्ताओं और अस्पतालों के लिए हैंड सैनिटाइज़र्स की पर्याप्त आपूर्ति होगी।
आम जनता और अस्पतालों को उचित मूल्यों पर हैंड सेनिटाइज़र्स उपलब्ध कराना सुनिश्चित करने के लिए सरकार ने सैनिटाइज़र्स का अधिकतम खुदरा मूल्य भी निर्धारित किया है। हैंड सैनिटाइज़र्स की खुदरा कीमत प्रति200 मिली बोतल 100 रुपये से अधिक नहीं होगी; हैंड सैनिटाइज़र्स की अन्य मात्रा की कीमतें इन्हीं कीमतों के अनुपात में तय की जाएंगी।
भारतीय प्रतिस्पर्धा आयोग
सीसीआई ने प्रतिस्पर्धा-विरोधी गतिविधियों में शामिल होने के लिए केमिस्ट संघों के खिलाफ निषेधाज्ञा आदेश जारी किया
भारतीय प्रतिस्पर्धा आयोग  ने 23.08.2023 को श्रीगंगानगर जिले, राजस्थान  में जिला और तहसील स्तर के केमिस्ट संघों  के खिलाफ एक आदेश जारी किया, जिन्हें प्रतिस्पर्धा अधिनियम, 2002  की धारा 3 और 3 के प्रावधानों का उल्लंघन करने का दोषी पाया गया था।
सोलर लाइफ साइंसेज मेडिकेयर प्राइवेट लिमिटेड  द्वारा दायर की गई जानकारी के आधार पर यह मामला शुरू किया गया था। यह आरोप लगाया गया था कि केमिस्ट संघ सामूहिक रूप से सोलर के फार्मास्युटिकल उत्पादों का बहिष्कार करके प्रतिस्पर्धा-विरोधी गतिविधियों में लिप्त हैं। ओपी की कार्यप्रणाली, अन्य बातों के अलावा, फार्मास्युटिकल उत्पादों के निर्माताओं/आपूर्तिकर्ताओं को लाभ का प्रतिशत और प्रोत्साहन योजनाओं के संबंध में सामूहिक रूप से निर्णय लेना और सुझाव देना था। केमिस्टों को इस तरह के लाभ-प्रतिशत और प्रोत्साहन योजनाओं की पेशकश करने में विफल रहने पर, सोलर के उत्पादों का बहिष्कार किया गया।
रिकॉर्ड पर मौजूद साक्ष्यों के साथ-साथ इन संघों के अध्यक्षों के बयानों के आधार पर, सीसीआई ने ओपी को अधिनियम की धारा 3, धारा 3 और धारा 3 के प्रावधानों का उल्लंघन करने का दोषी पाया। सीसीआई ने इन संघों के अध्यक्षों को भी अधिनियम की धारा 48 के तहत उत्तरदायी पाया।
शमन करने वाले उपायों पर विचार करने के बाद, सीसीआई ने कोई आर्थिक जुर्माना नहीं लगाने का फैसला किया। सीसीआई ने संघों को संबंधित अध्यक्षों के माध्यम से अपने संबंधित सदस्यों द्वारा अधिनियम के प्रावधानों का अनुपालन सुनिश्चित करने का निर्देश दिया।
2020 की केस संख्या 20 के आदेश की एक प्रति सीसीआई की वेबसाइट www.cci.gov.in पर उपलब्ध है।
मंत्रिमण्डल
कैबिनेट ने सहायक प्रौद्योगिकी पर स्वास्थ्य अनुसंधान विभाग  और विश्व स्वास्थ्य संगठन  के बीच परियोजना सहयोग समझौते पर हस्ताक्षर को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल को मुख्य रूप से अनुसंधान, नवाचार और क्षमता निर्माण के माध्यम से उच्च गुणवत्ता वाली किफायती सहायक प्रौद्योगिकी तक पहुंच को बढ़ावा देने के लिए स्वास्थ्य अनुसंधान विभाग  और विश्व स्वास्थ्य संगठन  के बीच परियोजना सहयोग समझौते पर हस्ताक्षर किए जाने के बारे में अवगत कराया गया।
परियोजना सहयोग समझौते  पर 10.10.2022 को डब्ल्यूएचओ द्वारा और 18.10.2022 को स्वास्थ्य अनुसंधान विभाग  द्वारा हस्ताक्षर किए गए थे।
इस सहयोग का उद्देश्य सहायक प्रौद्योगिकी तक पहुंच, अनुसंधान और नवाचार को बढ़ावा देते हुए उपयुक्त प्रशिक्षण कार्यक्रमों के विकास और प्रसार की ओर वैश्विक ध्यान आकर्षित करने की दिशा में काम करना है।
रक्षा मंत्रालय
सेना के रिसर्च एंड रेफरल अस्पताल से 25 नर्सिंग विद्यार्थियों ने अपनी शिक्षा पूरी की
(कॉलेज ऑफ नर्सिंग के बीएससी नर्सिंग छात्रों के पांचवे बैच के दीप प्रज्वलन समारोह का आज यहां आयोजन किया गया । समारोह नर्सिंग के 25 नवीन कैडेट को अपना सम्मानजनक नर्सिंग पेशा शुरु करने के लिये गणवेश धारण किये जाने का साक्षी बना ।
समारोह के मुख्य अतिथि सेना रिसर्च एण्ड रेफरल अस्पताल केकमाण्डेंट लेफ्टिनेंट जनरल यू. के. शर्मा ने विश्वविद्यालय स्तर पर नर्सिंग केनिम्न उत्कृष्ट छात्रों-डीयू में वर्ष 2018 के बीएससी नर्सिंग  के चतुर्थ वर्ष में छठे सेमेस्टर में क्रमशः पहला और दूसरा स्थान प्राप्त करने वाले नर्सिंग कैडेट पारुल और नर्सिंग कैडेट अंकिता मिश्रा को- पुरस्कारों का वितरण किया । अपने संबोधन में उन्होंने इस तथ्य पर ज़ोर दिया कि छात्रों को न सिर्फ अपने ज्ञान, कौशल एवं कार्यनिर्वाह-क्षमता में वृद्धि करनी चाहिये वरन अपने सॉफ्ट स्किल्स की तकनीकों को भी निखारना चाहिये ।
एक प्रभावपूर्ण समारोह में परम्परा के अनुसार प्रज्वलित दीप एडीजीएमएनएस मेजर जनरल अन्नाकुट्टी बाबू से प्रधान अधिकारी मेजर जनरल काजल चक्रवर्ती को, एवं उनसे प्रिंसिपल कर्नल अर्निता देवरानी को एवं तत्पश्चात अध्यापकों को सुपुर्द किया गया । इसके बाद अध्यापकों ने इस दीप को छात्रों को सौंपा- जो ज्ञान एवं बुद्धि के एक पीढ़ी से दूसरी पीढ़ी में स्थानान्तरण का प्रतीक था ।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 158.04 करोड़ से अधिक टीके लगाए जा चुके हैं
बीते चौबीस घंटों में लगभग 80 लाख टीके लगाए गए
स्वस्थ होने की वर्तमान दर 94.09 प्रतिशत
पिछले 24 घंटों में 2,38,018 नए मामले सामने आए
अब तक 8,891 ओमिक्रॉन के मामले सामने आए,कल के मुकाबले 8.31 प्रतिशत की वृद्धि
भारत में सक्रिय मरीजों की संख्या 17,36,628 है
साप्ताहिक सक्रिय मामलों की दर 14.92 प्रतिशत है
पिछले 24 घंटों में 80 लाख के निकट  वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 158.04 करोड़  से अधिक हो गया। इस उपलब्धि को 1,69,76,817 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,90,491
|
|
दूसरी खुराक
|
|
97,85,938
|
||
|
प्रीकॉशन खुराक
|
|
19,92,671
|
|
अग्रिम पंक्ति के कर्मी
|
|
पहली खुराक
|
|
1,83,89,252
|
|
दूसरी खुराक
|
|
1,70,67,978
|
||
|
प्रीकॉशन खुराक
|
|
16,85,446
|
|
15-18 वर्ष आयु वर्ग
|
|
पहली खुराक
|
|
3,59,30,929
|
|
18-44 वर्ष आयु वर्ग
|
|
पहली खुराक
|
|
52,70,37,267
|
|
दूसरी खुराक
|
|
37,23,42,067
|
|
45-59 वर्ष आयु वर्ग
|
|
पहली खुराक
|
|
19,78,94,832
|
|
दूसरी खुराक
|
|
16,19,28,196
|
|
60 वर्ष से अधिक आयु वर्ग
|
|
पहली खुराक
|
|
12,32,93,789
|
|
दूसरी खुराक
|
|
10,12,96,621
|
|
प्रीकॉशन खुराक
|
|
14,06,293
|
|
प्रीकॉशन खुराक
|
||
|
50,84,410
|
|
कुल
|
|
|
|
1,58,04,41,770
पिछले 24 घंटों में 1,57,421 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 3,53,94,882 हो गई है।
नतीजतन, भारत में स्वस्थ होने की दर 94.09 प्रतिशत है।
पिछले 24 घंटे में 2,38,018 नए मरीज सामने आए हैं।
वर्तमान में 17,36,628 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 4.62 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 16,49,143 जांच की गई हैं। भारत ने अब तक कुल 70.54 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 14.92 प्रतिशत है, दैनिक रूप से पुष्टि वाले मामलों की दर 14.43 प्रतिशत है।
संस्कृति मंत्रालय
केन्द्रीय महिला एवं बाल विकास मंत्री श्रीमती स्मृति जुबिन ईरानी कल लाल किले में भव्य दस दिवसीय 'लाल किला महोत्सव-भारत भाग्य विधाता' का उद्घाटन करेंगी
भारत भाग्य विधाता देश की विरासत का उत्सव मनाएगा, भारत के हर हिस्से की संस्कृति देखने को मिलेगी
दस दिवसीय लाल किला महोत्सव - भारत भाग्य विधाता, 17वीं शताब्दी के प्रतिष्ठित स्मारक, लाल किला, नई दिल्ली में कल से शुरू होगा। 25 मार्च से 3 अप्रैल 2022 तक आयोजित होने वाला यह उत्सव रोजाना सुबह 11 बजे से रात 10 बजे तक खुला रहेगा।
इस महोत्सव में "मातृभूमि" -प्रोजेक्शन मैपिंग शो, यात्रा - 360° तल्लीन कर देने वाला अनुभव होगा। इसके अलावा एक सांस्कृतिक परेड, खाओ गल्ली, रंग मंच में लाइव प्रदर्शन, भारत के नृत्य, अनोखे वस्त्र, खेल मंच और खेल गांव तथा योग सहित मशगूल कर देने लायक कई तरह के अनुभव होंगे।
केन्द्रीय महिला एवं बाल विकास मंत्री श्रीमती स्मृति जुबिन ईरानी कल सुबह 10 बजे लाल किले में महोत्सव का उद्घाटन करेंगी।
यह घोषणा संस्कृति मंत्रालय में संयुक्त सचिव श्रीमती उमा नंदूरी ने आज नई दिल्ली में एक मीडिया ब्रीफिंग में की। इस अवसर पर डालमिया ग्रुप के सीईओ श्री आनंद भारद्वाज के साथ पर्यटन मंत्रालय में अपर महानिदेशक सुश्री रूपिंदर बराड़; भारतीय पुरातत्व सर्वेक्षण, संस्कृति मंत्रालय में निदेशक श्री अजय यादव भी उपस्थित थे।
श्रीमती नंदूरी ने यह भी कहा कि आजादी का अमृत महोत्सव के तहत संस्कृति मंत्रालय द्वारा भारत भाग्य विधाता का आयोजन किया जा रहा है। उन्होंने कहा कि लाल किला उत्सव देश की विरासत का उत्सव मनाने के लिए है और भारत भाग्य विधाता के तहत भारत के हर हिस्से की संस्कृति को दिखाया जाएगा।
पर्यटन मंत्रालय की अपर महानिदेशक सुश्री रूपिंदर बराड़ ने कहा कि सरकार की एक विरासत अपनाओ पहल के माध्यम से लाल किले को उसके पुराने गौरव में पुनर्जीवित किया गया है। उन्होंने कहा कि भारत भाग्य विधाता सभी की भारत की विविधता की सराहना करने में मदद करेगा। उन्होंने इस तथ्य पर प्रकाश डाला कि दुनिया भर में पर्यटन के पुनर्जीवित होने के साथ, यह एक महत्वपूर्ण घटना होने जा रही है और पर्यटकों को भारत में आकर्षित सकारात्मक संकेत भेजती है।
लाल किले के "स्मारक मित्र", डालमिया भारत लिमिटेड के साथ संस्कृति मंत्रालय, भारत सरकार ने आजादी का अमृत महोत्सव के एक भाग के रूप में इस भव्य कार्यक्रम की परिकल्पना की है।
लाल किला महोत्सव - भारत भाग्य विधाता आगंतुकों के लिए एक समृद्ध सांस्कृतिक दावत का वादा करता है और इसका उद्देश्य विरासत संरक्षण और पर्यटन को बढ़ावा देना है।
अधिक जानकारी के लिए यहां क्लिक करें
प्रधानमंत्री कार्यालय
प्रधानमंत्री ने द्वितीय राष्ट्रीय युवा संसद समारोह के विजेताओं तथा फाइनल पैनलिस्टों की सराहना की
सभी भाषणों को ट्वीट करके युवा उपलब्धि प्राप्तकर्ताओं को सम्मानित किया
प्रधानमंत्री श्री नरेन्द्र मोदी ने द्वितीय राष्ट्रीय युवा संसद समारोह के विजेताओं तथा फाइनल पैनलिस्टों की सराहना की। प्रधानमंत्री ने वीडियो कांफ्रेंस के माध्यम से कार्यक्रम को संबोधित करते हुए कहा, ‘आपकी बातचीत और विचार-विमर्श आज काफी महत्वपूर्ण हैं। आपके भाषण को मैं सुन रहा था, मेरे मन में एक विचार आया और मैंने यह निर्णय लिया कि अपने ट्वीटर हैंडल से न केवल आप तीन विजेताओं, बल्कि रिकॉर्ड की गई सामग्री उपलब्ध होने पर, मैं फाइनल पैनल पर कल मौजूद सभी लोगों के भाषण को ट्वीट करूंगा।’
वित्त मंत्रालय
भारत का ध्यान व्यापक सुधारों और ठोस नीतियों पर केन्द्रित है जिसके परिणामस्वरूप संकटों के बीच मजबूती हासिल हुई है
सबका प्रयास और जन-भागीदारी ने मुश्किल समय में सहायता की है
शानदार उपलब्धियों जैसे अद्वितीय विश्वस्तरीय डिजिटल जन अवसंरचना, अभूतपूर्व कोविड टीकाकरण अभियान, मिशन लाइफ और हाइड्रोजन मिशन ने भारत का कद दुनिया में बढ़ाया
केन्द्रीय वित्त एवं कॉरपोरेट कार्य मंत्री श्रीमती निर्मला सीतारमण ने आज 01 फरवरी, 2023 को संसद में केन्द्रीय बजट 2023-24 पेश करते हुए अनेक संकटों के बीच भारत ने हासिल की गई मजबूती का श्रेय व्यापक सुधारों और ठोस नीतियों को दिया। उन्होंने कहा कि सबका प्रयास के माध्यम से जन भागीदारी प्राप्त हुई और जरूरतमंद लोगों को लक्षित समर्थन मिल सकता है। इससे हमें मुश्किल वक्त में अच्छा करने में मदद मिलेगी।
भारत का दुनिया में बढ़ता कद
संसद में आज केन्द्रीय बजट 2023-24 प्रस्तुत करते हुए वित्त मंत्री ने कहा कि दुनिया में भारत का कद कई शानदार उपलब्धियों के कारण बढ़ा है। जिसमें निम्न शामिल हैं-
- अद्वितीय विश्वस्तरीय डिजिटल जन अवसंरचना, यानि आधार, को-विन और यूपीआई
- अभूतपूर्व पैमाने और तेज कोविड टीकाकरण अभियान
- अग्रिम क्षेत्रों जैसे कि जलवायु संबंधी लक्ष्यों को प्राप्त करना, मिशन लाइफ
- राष्ट्रीय हाइड्रोजन मिशन
प्रधानमंत्री गरीब कल्याण अन्न योजना 
कोविड-19 महामारी के दौरान की गई कोशिशों पर प्रकाश डालते हुए, श्रीमती सीतारमण ने कहा कि महामारी के दौरान हमने 80 करोड़ से अधिक लोगों के लिए 28 महीनों के लिए मुफ्त खाद्यान्न की आपूर्ति करने की योजना के साथ सुनिश्चित किया कि कोई भूखा न सोए। खाद्य एवं पोषणगत सुरक्षा सुनिश्चित करने के प्रति अपनी प्रतिबद्धता को जारी रखते हुए हम प्रधानमंत्री गरीब कल्याण अन्न योजना  के अंतर्गत अगले एक वर्ष के लिए सभी अन्त्योदय और प्राथमिकता प्राप्त परिवारों को मुफ्त खाद्यान्न की आपूर्ति करने की योजना 1 जनवरी, 2023 से लागू कर रहे हैं। लगभग 2 लाख करोड़ रुपये से अधिक के संपूर्ण व्यय का वहन केन्द्र सरकार द्वारा किया जाएगा।
रक्षा मंत्रालय
सुपरसोनिक क्रूज मिसाइल ब्रह्मोस का भारतीय नौसेना के स्टील्थ डेस्ट्रॉयर, आईएनएस चेन्नई से सफलतापूर्वक परीक्षण किया गया
सुपरसोनिक क्रूज मिसाइल ब्रह्मोस का आज अरब सागर में एक लक्ष्य को भेदते हुए भारतीय नौसेना के स्वदेशी तरीके से निर्मित स्टील्थ डेस्ट्रॉयर, आईएनएस चेन्नई से सफलतापूर्वक परीक्षण किया गया। मिसाइल ने उच्च-स्तरीय एवं अत्यधिक जटिल युक्तियों का प्रदर्शन करने के बाद सुनिदेशित सटीकता के साथ सफलतापूर्वक लक्ष्य को भेदा।
एक “प्रमुख मारक अस्त्र” के रूप मे ब्रह्मोस मे लंबी दूरी पर स्थित नौसेना के सतह के लक्ष्यों को पूरा करने के द्वारा युद्धपोत की अजेयता सुनिश्चित करेगा और इस प्रकार डेस्ट्रॉयर को भारतीय नौसेना का एक और घातक प्लेटफार्म बना देगा। उच्च बहुमुखी ब्रह्मोस को भारत और रूस द्वारा संयुक्त रूप से डिजाइन, विकास एवं निर्मित किया गया है।
रक्षा मंत्री श्री राजनाथ सिंह ने इस सफल प्रक्षेपण के लिए डीआरडीओ, ब्रह्मोस और भारतीय नौसेना को बधाई दी।
डीडीआरएंडडी के सचिव तथा डीआरडीओ के अध्यक्ष डॉ. जी सतीश रेड्डी ने इस बड़ी उपलब्धि के लिए वैज्ञानिकों तथा डीआरडीओ, ब्रह्मोस भारतीय नौसेना एवं उद्योग के सभी कार्मिकों को बधाई दी। उन्होंने कहा कि ब्रह्मोस मिसाइलें कई प्रकार से भारतीय सशस्त्र बलों की क्षमताओं में वृद्धि करेंगी।
कार्मिक, लोक शिकायत एवं पेंशन मंत्रालय
केंद्रीय मंत्री डॉक्टर जितेंद्र सिंह ने कहा, बजट कोविड-19 के बाद के भारत के विजन के अनुरूप
केंद्रीय पूर्वोत्तर क्षेत्र विकास, प्रधानमंत्री कार्यालय, कार्मिक, जन शिकायत, परमाणु ऊर्जा और अंतरिक्ष राज्यमंत्री  डॉ. जितेंद्र सिंह ने केंद्रीय बजट के संबंध में मीडिया को दिए विभिन्न साक्षात्कारों में बजट को कोरोना महामारी के बाद के भारत के विजन के अनुरूप बताया है। उन्होंने कहा कि यद्यपि यह एक आर्थिक दस्तावेज है, लेकिन जो बजट प्रस्तुत किया गया है उसकी मूल भावना अर्थशास्त्र के क्षेत्र से परे जाकर मोदी के नेतृत्व वाले भारत के निर्माण की राह को प्रशस्त करने वाली है और इस भारत का विश्व राष्ट्रों के समुदाय के एक अग्रणी सदस्य के रूप में उभरना तय है।
विपक्ष के दुष्प्रचार और भ्रामक बयानों के विपरीत डॉ. जितेन्द्र सिंह ने कहा कि बजट ने वास्तव में आलोचकों का मुंह बंद कर दिया है और अब वे केवल आलोचना की खातिर इसकी आलोचना कर रहे हैं। उन्होंने कहा कि कई टिप्पणीकारों के अनुमानों के विपरीत कि बजट में आम आदमी पर अतिरिक्त बोझ या कर लगाया जाएगा,2021-22 का यह बजट वास्तव में कोविड-19 महामारी की समस्याओं से जूझ रहे देश के लिए एक राहत की तरह आया है।
डॉ जितेंद्र सिंह ने कहा कि बजट द्वारा निर्धारित प्राथमिकताएं दुनिया के अन्य देशों के अनुसरण के लिए दिशा दिखाने का काम करेंगी। उदाहरण के तौर पर स्वास्थ्य क्षेत्र को उच्च प्राथमिकता दिया जाना न केवल अभूतपूर्व है बल्कि इससे देश को अपने बलबूते पर आगे बढ़ने और कोरोना वैक्सीन जैसा महान उपक्रम कर अन्य देशों से आगे रहने का आत्मविश्वास पैदा होगा और यह भरोसा जागेगा कि ऐसी सरकार के पास देश का नेतृत्व है जो स्वास्थ्य, बचाव संबंधी स्वास्थ्य देखभाल और तंदुरुस्ती के महत्व को अच्छी तरह से समझती है।
बजट के कुछ कम चर्चित पहलुओं का उल्लेख करते हुए डॉ. जितेंद्र सिंह ने कहा कि इसने देश के हर वर्ग को खुशी प्रदान की है। एक ओर युवाओं के लिए, स्टार्टअप को करों में छूट की अवधि 1 साल के लिए बढ़ाई गई है तो दूसरी ओर 75 वर्ष से अधिक आयु के बुजुर्ग पेंशनरों के लिए आयकर रिटर्न दाखिल करने में छूट दी गई है।
जम्मू और कश्मीर के लिए गैस पाइपलाइन और लद्दाख के लिए विश्वविद्यालय का जिक्र करते हुए डॉ. जितेंद्र सिंह ने कहा कि यह भारत के दो नए केंद्र शासित क्षेत्रों के लिए प्रधानमंत्री नरेंद्र मोदी की चिंता को दर्शाता है। उन्होंने पूर्वोत्तर में असम और पश्चिम बंगाल के चाय बागानों के श्रमिकों के लिए दी गई राहत को भी उल्लेखनीय बताया।
प्रधानमंत्री मोदी के आत्मनिर्भर भारत के उद्देश्य को आगे बढ़ातेहुए इसरो द्वारा इस वर्ष दिसंबर में गगनयान छोड़े जाने के उल्लेख का भी डॉ. जितेंद्र सिंह ने स्वागत किया।
एमजी/एएम/एए
(Visitor Counter : 214
राष्ट्रपति सचिवालय
एनडीसी के 59वें पाठ्यक्रम के शिक्षकों और सदस्यों ने राष्ट्रपति से मुलाकात की
नेशनल डिफेंस कॉलेज  के 59वें पाठ्यक्रम के शिक्षकों और सदस्यों ने आज राष्ट्रपति भवन में राष्ट्रपति श्री रामनाथ कोविंद से मुलाकात की।
इस अवसर पर राष्ट्रपति ने कहा कि किसी राष्ट्र की सफलता इस बात पर निर्भर है कि वह कितने कारगर तरीके से अपने उपलब्ध संसाधनों का दोहन करता है। इनमें मानव संसाधन अग्रणी है। एनडीसी को राष्ट्रीय सुरक्षा के लिए मानव संसाधन के विकास का कार्य सौंपा गया है। यह सशस्त्र बलों और सिविल सेवाओं के वरिष्ठ अधिकारियों के साथ-साथ मित्र देशों को भी जानकारी देता है, ताकि वे राष्ट्रीय उद्देश्यों एवं लक्ष्यों से संबंधित नीतिगत निर्णय के बारे में अच्छी खासी जानकारी प्राप्त कर सकें।
राष्ट्रपति ने कहा कि सैन्य मामलों में परिवर्तन एवं वैश्वीकरण के दौर में सशस्त्र बलों की भूमिका पारम्परिक सैन्य मामलों से काफी आगे बढ़ गई है। यह स्पष्ट है कि जटिल रक्षा एवं सुरक्षा के वातावरण में भविष्य के विवादों के लिए एक अधिक समन्वित बहु-राष्ट्रीय और बहु-एजेंसी पहुंच की जरूरत होगी। इसलिए एनडीसी पाठ्यक्रम सैन्य एवं सिविल सेवा अधिकारियों को तैयार करने में महत्वपूर्ण भूमिका निभाता है, क्योंकि यह उन्हें व्यापक रूप से जटिल सुरक्षा माहौल से निपटने में रणनीतिक तौर पर अग्रणी स्थान प्रदान करता है।
प्रधानमंत्री कार्यालय
प्रधानमंत्री श्री नरेन्द्र मोदी और मिस्र के राष्ट्रपति अब्देल फतह अल-सीसी के बीच टेलीफोन पर बातचीत
प्रधानमंत्री श्री नरेन्द्र मोदी ने मिस्र के राष्ट्रपति अब्देल फतह अल-सीसी के साथ आज टेलीफोन पर बातचीत में राष्ट्रपति और मिस्र की जनता को ईद-उल-फित्र की बधाई दी।
बधाई को स्वीकार करते हुए, मिस्र के राष्ट्रपति ने मिस्र और भारत का दुनिया की सबसे पुरानी सभ्यताओं में से एक के रूप में जिक्र किया और तेजी से बढ़ते द्विपक्षीय संबंधों पर खुशी व्यक्त की।
प्रधानमंत्री ने कोविड-19 संकट के दौरान मिस्र में भारतीय नागरिकों की सुरक्षा और कल्याण के लिए मिस्र के अधिकारियों द्वारा प्रदान किए गए समर्थन के लिए प्रशंसा व्यक्त की।
इस वर्ष की अपनी पूर्व नियोजित मिस्र यात्रा का जिक्र करते हुए, जिसे कोविड-19 महामारी के कारण स्थगित करना पड़ा, प्रधानमंत्री ने परिस्थितियों की अनुमति मिलते ही राष्ट्रपति सिसी से मिलने की इच्छा व्यक्त की।
सूक्ष्म, लघु एवं मध्यम उद्यम मंत्रालय
राष्ट्रीय एमएसएमई अभियान दल 12 दिनों में 3500 किलोमीटर कीदूरी तय करके दिल्ली पहुंच गया
राष्ट्रीय एमएसएमई अभियान दल कल रात उत्तरप्रदेश के संभल जिले से दिल्ली पहुंच गया है। दल ने 12 दिवसीय अभियान के दौरान सड़क के जरिये 3500 किलोमीटर से अधिक की दूरी तय की। सूक्ष्म, लुघ और मध्यम उद्यम मंत्री श्री नारायण राणे ने 27 नवंबर, 2021 को राष्ट्रीय एमएसएमई अभियान दल को झंडी दिखाकर दिल्ली से रवाना किया था।
अभियान के पहले चरण में दल पांच राज्यों से होकर गुजरा। उसने ग्रामीण और शहरी इलाकों में 75 एमएसएमई सभायें आयोजित कीं। इन सभाओं में आजादी का अमृत महोत्सव के अंश के रूप में एमएसएमई योजनाओं की जानकारी दी गई। उल्लेखनीय है कि देश में आजादी का अमृत महोत्सव 12 मार्च, 2021 से 15 अगस्त 2023 तक मनाया जा रहा है।
दल दिल्ली से फरीदाबाद, बल्लभगढ़, पलवल, आगरा, फिरोजाबाद, फतेहपुर, कानपुर, प्रयागराज, रीवा, वाराणसी, बक्सर, आरा, पटना, छपरा, चंपारण, गोरखपुर, संत कबीर नगर, सुलतानपुर, कन्नौज, लखनऊ, अनूपशहर और संभल से गुजरा। यात्रा के दौरान दल ने प्रत्यक्ष रूप से हजारों लोगों के बीच और अप्रत्यक्ष रूप से लाखों लोगों के बीच एमएसएमई योजनाओं के बारे में जागरूकता का प्रसार किया।
पटना में बिहार के उद्योग मंत्री श्री सैय्यद शाहनवाज हुसैन ने आगे की यात्रा के लिये अभियान को झंडी दिखाकर रवाना किया। लखनऊ में उत्तरप्रदेश के सूक्ष्म, लघु और मध्यम उद्यम मंत्री श्री सिद्धार्थ नाथ सिंह ने सात दिसंबर, 2021 को झंडी दिखाकर अभियान को रवाना किया। संभल जिले में उत्तरप्रदेश की शिक्षा राज्यमंत्री सुश्री गुलाबो देवी ने झंडी दिखाकर अभियान को दिल्ली रवाना किया।
चंपारण में प्रसिद्ध स्वतंत्रता सेनानी और बिहार के पूर्व मंत्री श्री ब्रजकिशोर सिंह ने दल को राष्ट्रीय ध्वज प्रदान किया। स्वतंत्रता संग्राम के महान क्रांतिकारी चंद्रशेखर आजाद के पौत्र श्री अमित आजाद ने लखनऊ में दल को राष्ट्रीय ध्वज प्रदान किया।
युवा कार्यक्रम एवं खेल मंत्रालय
भारतीय खेल प्राधिकरण में इस समय 959 प्रशिक्षक कार्यरत : श्री अनुराग ठाकुर
भारतीय खेल प्राधिकरण  और मान्यताप्राप्त विभिन्न राष्ट्रीय खेल संघों  में विभिन्न खेलों के लिये कोचों  की नियुक्ति एक सतत तथा समग्र प्रक्रिया है। एनएसएफ को अनुमति है कि वे खेलों व प्रतिस्पर्धाओं के आवंटन के लिये अपने-अपनी वार्षिक समय-सारिणी के दायरे में अपने खर्चे पर विदेशी प्रशिक्षकों को नियुक्त कर सकते हैं। बहरहाल, प्रत्येक एनएसएफ को यह अधिकार है कि वह साई के साथ सलाह करके नियुक्त किये गये प्रशिक्षकों के लिये मानकों का निर्धारण कर सकते हैं। इस समय साई में 959 प्रशिक्षक कार्यरत हैं, जिनमें सभी भारतीय हैं।
भारतीय प्रशिक्षकों और विदेशी प्रशिक्षकों की परिलब्धियां भिन्न-भिन्न हैं। भारतीय प्रशिक्षकों को जो परिलब्धियां और सुविधायें दी जाती हैं, वे सातवें केंद्रीय वेतन आयोग की सिफारिशों के अनुरूप हैं। अनुबंधित प्रशिक्षकों के अनुबंध में सम्बंधित शर्तें स्पष्ट की गई हैं। जहां तक विदेशी प्रशिक्षकों का सवाल है, तो उनकी नियुक्ति अंतर्राष्ट्रीय प्रशिक्षकों की मांग-आपूर्ति को ध्यान में रखते हुये सम्बंधित एनएसएफ की सिफारिशों के आधार पर की जाती है। इस विषय में बाजार में प्रचलित पारिश्रमिक की दर, प्रशिक्षक की योग्यता/अनुभव और पिछले भुगतान की दर को आधार बनाया जाता है। किसी खेल में मांग-आपूर्ति की क्या स्थिति है, उसके अनुसार परिलब्धियों में भिन्नता हो सकती है।
सरकार  ने फरवरी, 2022 में विदेशी प्रशिक्षकों/विशेषज्ञों के लिये परिलब्धियों/सुविधाओं की समीक्षा की थी, जो मांग-आपूर्ति की स्थिति तथा बाजार में पारिश्रमिक की दर पर आधारित थी, परंतु ये परिलब्धियां/सुविधायें एनएसएफ के लिये स्वीकृत बजट के 30 प्रतिशत से अधिक नहीं हो सकतीं। जहां तक भारतीय प्रशिक्षकों का प्रश्न है, तो उन पर सातवें केंद्रीय वेतन आयोग की सिफारिशें/दिशा-निर्देश लागू होते हैं। जो प्रशिक्षक अपने-अपने वेतनमान-स्तर पर नियमित रूप से कार्यरत हैं, उन्हें सातवें केंद्रीय वेतन आयोग में उल्लिखित वेतन-दायरे के आधार पर वार्षिक वेतन-वृद्धि मिलती है। जो प्रशिक्षक अनुबंध पर काम कर रहे हैं, उन्हें हर वर्ष 10 प्रतिशत की पारिश्रमिक-वृद्धि मिलती है। प्रशिक्षकों को मिलने वाले वेतन/पारिश्रमिक का विवरण इस प्रकार हैः
- अनुबंधित सहायक प्रशिक्षक - ₹50,300;
- प्रशिक्षक – ₹1,05,000;
- वरिष्ठ प्रशिक्षक – ₹1,25,000;
- मुख्य प्रशिक्षक – ₹1,65,000.
राज्यसभा में आज युवा कार्यक्रम और खेल मंत्री श्री अनुराग सिंह ठाकुर ने एक लिखित उत्तर में यह सूचना दी।